La diputada de MÉS per Mallorca, Joanaina Campomar, ha mostrat el seu rebuig a les pressions que ha exercit l’empresari Abel Matutes per intentar influir en la llei de racionalització, que s’aprovarà aquest dimarts al ple i que inclou una esmena per limitar els usos i aprofitament dels terrenys. “El senyor Matutes ha deixat molt clar que la disposició transitòria 14 era per afavorir els seus interessos”, ha assegurat la diputada ecosobiranista, que ha recordat que MÉS per Mallorca va votar en contra d’aquesta esmena i que votarà a favor de la que s’inclourà a la llei de racionalització perquè “s’han de defensar els interessos de tota la ciutadania”.